Opschorting handhaving Wet DBA verlengd tot 1 januari 2020 | Myflex
Bron: lees dit artikel inclusief kamerbrief 'roadmap vervanging DBA' op Rijksoverheid.nl Plaasvoorman skiet glo tienerseun in mielieland | Netwerk24
Deur Alet Van Der Walt 17 Februarie 2020 20:56
’n Plaasvoorman van Viljoenskroon het Maandag in die landdroshof verskyn op ’n aanklag van poging tot moord nadat hy glo ’n jong “mieliedief” geskiet het.
Brig. Motantsi Makhele, polisiewoordvoerder in die Vrystaat, sê die polisie het beslag gelê op drie vuurwapens, twee selfone, asook die voertuig waarmee Willem van der Merwe (21) en nog mense gery het.
Makhele sê ’n 16-jarige seun en sy vriende was Woensdag omstreeks 18:00 in ’n mielieland op ’n plaas buite Viljoenskroon toe ’n groep mans op ’n bakkie na bewering op hulle geskiet het.
Die seun en sy vriende wou glo mielies steel.
Die seun is in sy maag getref, waarna sy vriende gevlug het.
Hy sê die seun is deur die groep mans op die bakkie gelaai en na bewering aangerand en verneder.
’n Tienerseun is volgens die polisie in ’n mielieland naby Viljoenskroon in sy maag geskiet en na ’n hospitaal in Kroonstad oorgeplaas.Foto: Alet van der Walt
Luidens inligting is ’n video van die voorval gemaak.
Die seun is by ’n T-aansluiting naby die plaas afgelaai waar ’n verbyganger hom opgemerk en gehelp het.
Makhele sê hy is in die plaaslike hospitaal behandel, maar later na ’n hospitaal in Kroonstad oorgeplaas.
Die voorval is Donderdag aangemeld en Van der Merwe is in hegtenis geneem.
Makhele sê Van der Merwe sal weer op 24 Februarie in die hof verskyn wanneer hy na verwagting om borgtog sal aansoek doen.
Meer oor: Willem Van Der Merwe | Viljoenskroon | Geskiet | Dief
Ma skepties dat seun se skietdood ’n ongeluk was